**Házassági vagyonjog**

**A házasság megszűnése, vagyonmegosztás**

**Házassági vagyonjog**

Jelentős módosulás egész Európában

Oka: - házastársak egyenjogúsága

* kétkeresős családmodell
* nőknek a közéletben (gazdaság, politika) való részvétele
* vagyonok összetételében történt változások

**⇒ a házasélet alatti vagyonszaporulat mindkét házasfél részesüljön akkor is, ha ez csak egyikük gazdasági tevékenységére vezethető vissza**

Magyarországon az 1952-es Csjt idején a család elsősorban fogyasztási közösség volt, személyi tulajdonban lévő tárgyakkal, az egyéni gazdasági tevékenység alig jelentkezett ⇒ házastársi vagyonközösség teljesen megfelelő szabályozás volt (5 §, most 50 §)

1986-tól már tarthatatlan, bevezetésre került a vagyonjogi szerződés lehetősége mivel két jól elkülöníthető vagyoni rész keletkezhet egy családban:

1. üzleti célú
2. a család fogyasztási célú vagyona
3. **A magyar házassági vagyonjogi rendszer**

Ha a házasságkötés önkéntes, akkor a vagyoni viszonyaik rendezése is önkéntes kell, hogy legyen: vagyonjogi szerződést köthetnek, ennek hiányában házastársi közös vagyon (törvényes vagyonjogi rendszer)

**Időbeli hatály**

* a törvényes vagyonjogi rendszer az életközösség időtartamának idejére vonatkozik

Az életközösség ismérvei: - közös háztartás (együtt lakás)

* közös gazdálkodás (közös célok érdekében való együttműködés)
* bensőséges személyes viszony (nemi kapcsolat)

*Törvényes vélelem*: a házasság megkötésével létrejön, átmeneti megszakadása nem befolyásolja

A törvényes vagyonjogi rendszernek két típusa van, a közszerzeményi rendszer és a vagyonelkülönítési rendszer.

A közszerzeményi rendszer formája a házastársi vagyonközösség.

1. **Házastársi vagyonközösség**

|  |  |
| --- | --- |
| ***házastársi közös vagyon*** | ***házastársak különvagyona*** |
| vagyonközösség fennállása alatt együtt vagy külön szereznek | vagyonközösség létrejöttekor meglévő vagyontárgy |
| bármelyik házastárs által vállalt tartozás  | vagyonközösség alatt örökölt v. ajándékba kapott vagyontárgy |
| közös vagyontárgyak terhei  | szellemi tulajdon létrehozóját illető vagyonjog |
| különvagyon haszna | személyét ért sérelemért kapott juttatás |
| szellemi tulajdon esedékes díja | különvagyon értékén szerzett vagyontárgy |
|  | különvagyon terhei és tartozásai, amelyek az életközösség előtt keletkeztek  |
|  | az életközösség alatt a különvagyon megszerzésével és fenntartásával járó terhek és tartozások |
|  | a közös vagyon terhére a másik házastárs egyetértése nélkül ingyenesen vállalt tartozás |

Jellemzőik:

A közös vagyon**osztatlanul egyenlő arányban** illeti meg a házastársakat.

Az a különvagyon, ami a mindennapi közös életvitelt szolgáló vagyontárgy helyébe lép, 5 év után közös vagyon lesz (korábban 15 év volt).

A házastársi közös vagyont a házasfelek bármelyike használhatja és azzal rendelkezhet, kivéve egyikük foglalkozása gyakorlásához szükséges és üzleti célú vagyont.

*Törvényes vélelem*: a házastárs mindig a másik tudtával rendelkezik.

1. **A vagyonközösség megszűnése**
* a házastársak a jövőre nézve vagyonjogi szerződést kötnek
* a bíróság az életközösség alatt megszünteti (helyreállíthatja)
* az életközösség megszűnik

Hatásai: - megszűnik a közös szerzés vélelme

* ezt követően keletkezett tartozások a kötelezettségvállaló házastársat illetik
* a másik által kötött szerződésért nem felel
* bármelyik házastárs követelheti a közös vagyon megosztását

Milyen okból szünteti meg a bíróság – fontos okból – ezt nem részletezi, de megjelöl néhányat (különösen):

* egyikük által felhalmozott adósság veszélyezteti a közös vagyonból őt megillető részt
* az egyéni vállalkozó ellen végrehajtás indult ami veszélyezteti a közös vagyonból őt megillető részt
* gondnokság alá helyezés és nem a házastárs a gondnok
1. **A közös vagyon megosztása**

Kétféle módon történhet szerződéssel

 (csak közokiratban vagy ügyvéd által

 ellenjegyzett magánokiratban érvényes)

 bíróságtól lehet kérni

A közös vagyon megosztása tartalmazza

* a vagyontárgyak megosztását,
* a jogok és kötelezettségek szétosztását
* hiányzó vagyontárgyak pótlását
* a külön és közös vagyonok közötti megtérítési igények rendezését
* közös adósságok rendezését
* az egyes vagyontárgyak természetben való kiadását
1. **A házassági vagyonjogi szerződés**

A házasulók illetve házasfelek vagyonuk meghatározott tekintetében különböző vagyonjogi rendszereket köthetnek ki. Általában azok kötnek, akik teljes vagy részleges vagyon- elkülönítésben akarnak élni.

Ennek akadálya:

* nem ütközhet a jóerkölcsbe, illetve
* nem lehet ellentétes a gyermekek érdekeivel.

Időbeli hatálya: az életközösség időtartamának idejére vonatkozik, és csak a jövőre nézve lehet kötni. Ha előtte élettársak voltak, erre ki lehet terjeszteni, de csak kifejezetten, hallgatólagosan erre nem terjed ki.

Személyi hatálya: A házasulók vagy házastársak köthetik (helyettük pl. a szülők nem köthetik meg).

Nem vagyonjogi szerződés annak rögzítése, ki mit hozott a házasságba.

Érvényessége:

* közokiratban
* ügyvéd által ellenjegyzett magánokiratban
* elektronikus aláírás érvénytelen
* harmadik személlyel szemben akkor hatályos, ha a házassági vagyonjogi szerződések országos nyilvántartásába bevezették

(milyen okiratok léteznek?)

Módosítása és megszüntetése lehetséges

A házastársak az életközösség fennállása alatt is vagyonukat önállóan használják és kezelik, tartozásaikért önállóan felelnek.

**DE!!!**

A közös háztartás költségeit, a közös gyermek (vagy közös háztartásban nevelt egyikük gyermeke) felneveléséhez szükséges kiadásokat közösen viselik. Ellenkezőjének kikötése SEMMIS!!! A háztartási munka közös költségviselésnek minősül.

1. **A közös lakás fogalma**

Az a lakás, amelyben a házastársak egyikük vagy mindkettőjük

* tulajdonjoga
* haszonélvezeti joga
* bérleti joga

alapján együtt laknak.

A házasság felbontása vagy az életközösség megszűnése nem szünteti meg egyik fél használati jogát sem.

A lakáshasználat kérdését a házasfelek előzetesen szerződésben rendezhetik (akár vagyonjogi szerződés részeként is). Ettől eltérni csak a kiskorú közös gyermek lakhatásának biztosítása végett lehet, de csak akkor, ha azt semmilyen más módon nem lehet megoldani.

Érvényessége:

* közokiratban
* ügyvéd által ellenjegyzett magánokiratban
* csak a szerződéskori lakásra terjed ki, ennek helyébe lépőre csak kifejezett rendelkezéssel.

**Válóperben a közös lakás megosztása** függ attól, hogy mindkettő házasfél, vagy egyiküknek van kizárólagos jogcíme a lakásra.

a) Mindkettőnek van jogcíme – főszabály a megosztás (ha műszakilag lehetséges), illetve meg kell határozni a közösen és kizárólagosan használt helyiségeket.

Megosztás mellőzése

* ha valamelyiknek saját (egyoldalú nyilatkozattal beköltözhetővé tehető) lakása van
* az egyik fél önként és a visszatérés szándéka nélkül elköltözött
* ha az egyik fél felróható magatartást tanúsít

b) Kizárólag egyikük jogcíme alapján – ennek van joga használni

Kivétel - családvédelmi érdekből meg lehet osztani, akár meghatározott időre, vagy feltételhez kötötten.

**A lakáshasználati jog ellenértéke**

 Az a házastárs, aki akár szerződés, akár bírói döntés alapján a lakás elhagyására köteles, térítésre tarthat igényt.

Kivéve:

* ha a lakás elhagyását enélkül vállalta
* akitől a bíróság csak meghatározott időre (feltétel) vonta meg a lakáshasználati jogot

A lakás elhagyásakor jár.

**Mértéke**

Korábbi szabály szerint a lakott és beköltözhető forgalmi érték különbözete volt.

Az új Ptk. szerint szakértő állapítja meg az adott lakás reális forgalmi értéke alapján, mert ez is a vagyonmegosztás része, ez a ***lakáshasználati jog forgalmi értéke!***

**A házasság megszűnése**

**A házasság megszűnése**

* **A házastárs halála – ?**holtnak nyilvánítás
* **Bírósági felbontás**

 ? nemváltoztatás kérdése – anyakönyvvezető megtagadja a bejegyzést, a házasság vagy bét fennállása alatt

1. **A magyar bontóperi rendszer** - ha önkéntes vállalásalapján jön létre, önkéntes alapon meg is lehet szüntetni (1953. óta)

Bontóperi rendszerek:

* vétkességi elv (1953. előtt)
	+ csak a kötelezettségét nem sértő fél kérheti a felbontást
	+ taxatíve felsorolt bontó okok
	+ jelentősége van a megromlás folyamatának
* feldultsági elv (ma is) - a házasság teljesen és helyrehozhatatlanul megromlott

közös megegyezéssel

 a házasság megromlásához vezető okok és körülmények

 vizsgálatával

* Közös megegyezéses bontás kötelező tartalmi elemei a végleges elhatározáson alapuló befolyásmentes megegyezésben, azaz a közös kérelemben:
	+ szülői felügyelet gyakorlása
	+ kapcsolattartás (kivéve a közös szülői felügyeletet – gyermek lakóhelye)
	+ gyermek tartása
	+ közös lakás használata
	+ házastársi tartás(igény szerint)

***Bíróságnak jóvá kell hagynia!!!***

***Az egyezség megváltoztatása csak nagyon indokolt esetben lehetséges!!! (időhatár nincs)***

***Közvetítő igénybevételének lehetősége.***

**Élettársi kapcsolat és annak családjogi hatásai**

Nem indokolt az élettársak számára a házassággal azonos szabályozási rendszer kiépítése.

Az élettársi kapcsolat fogalma a VI. könyvben XXV. címmel a szerződések között szerepel.

**Fogalma:**

Élettársi kapcsolat áll fenn két olyan, házasságkötés nélkül közös háztartásban, érzelmi és gazdasági közösségben (a továbbiakban: életközösség) együtt élő személy között, akik közül *egyiknek sem áll fenn mással házassági életközössége*, bejegyzett élettársi életközössége vagy élettársi kapcsolata, és akik nem állnak egymással egyenesági rokonságban vagy testvéri kapcsolatban.

**Létrejötte:**

* Az életközösség létesítése

**Megszűnése:**

* házasságkötés
* bejegyzett élettársi kapcsolta
* életközösség véget ér

**Vagyoni viszonyaik:**

Az élettársak egymás közötti vagyoni viszonyaikat az élettársi együttélés idejére szerződéssel rendezhetik. A szerződés akkor érvényes, ha közokiratba vagy ügyvéd által ellenjegyzett magánokiratba foglalták.

A szerződésben az élettársak bármilyen olyan vagyonjogi rendelkezést kiköthetnek, amely - szerződés vagy e törvény alapján - a házastársak között érvényesülhet.

A szerződés harmadik személyekkel szemben akkor hatályos, ha a szerződést az élettársi vagyonjogi szerződések nyilvántartásába bevezették.

**Az élettársak közötti törvényes vagyonjogi rendszer a vagyonelkülönítés**

Ha élettársi vagyonjogi szerződés eltérően nem rendelkezik, az élettársak az együttélés alatt önálló vagyonszerzők.

Az életközösség megszűnése esetén bármelyik élettárs követelheti a másiktól az együttélés alatt keletkezett vagyonszaporulat megosztását. Nem számítható a vagyonszaporulathoz az a vagyon, amely házastársak esetén különvagyonnak minősül.

Az élettársat a vagyonszaporulatból a szerzésben való közreműködése arányában, elsősorban természetben illeti meg részesedés.

A háztartásban, a gyermeknevelésben valamint a másik élettárs vállalkozásában végzett munka a szerzésben való közreműködésnek minősül.

**A lakáshasználat rendezése**

Az élettársak az élettársi jogviszony létrejöttekor vagy annak fennállása alatt a közösen használt lakás további használatát az életközösség megszűnése esetére előzetesen szerződéssel rendezhetik. A szerződés akkor érvényes, ha közokiratba vagy ügyvéd által ellenjegyzett magánokiratba foglalták.

A lakáshasználat előzetes szerződéses rendezése esetén a gyermek lakáshasználati jogának figyelembevételére a házastársi közös lakás használatára vonatkozó rendelkezéseket megfelelően alkalmazni kell.

Az élettársak az életközösség megszűnése után is megállapodhatnak az élettársi közös lakás további használatáról. A megállapodás nincs alakszerűséghez kötve.

A CSJK. a családjogi hatást, azaz a **tartási kötelezettséget** szabályozza.

1. **Feltétele:** - legalább 1 éves életközösség

 - közös gyermek

1. **Az élettársi tartás külön szabályai**
* Az időbeni korlát 1 év
* egysorban jogosult a házastárssal
* a házastársi tartás szabályai az irányadók